Վիվիկա Ժենո

Վիվիկա Ժենո (,), ամերիկացի կոլորատուրային մեցցո-սոպրանո։ Հանդես է եկել աշխարհի առաջատար օպերային թատրոններում, այդ թվում՝ Մետրոպոլիտեն օպերայում« Սևիլյան սափրիչ», Փարիզի օպերայում« Իտալուհին Ալժիրում» և Բավարիայի պետական օպերայում« Մոխրոտը» օպերաներում։

Կրթություն և կարիերա 
Ծնվել է Ալյասկա նահանգի Ֆեյրբանկս քաղաքում 1969 թվականի հուլիսի 10-ին։ Հայրը բիոքիմիայի պրոֆեսոր էր նույն քաղաքի համալսարանում, իսկ մեքսիկուհի մայրը՝ լեզվի ուսուցչուհի։ Փոքր հասակից սկսել է վոկալի դասերը հանգուցյալ դրամատիկ սոպրանո Դորոթի Դաուի մոտ, որից հետո Բլումինգթոնի Ինդիանայի համալսարանում սովորել է վաղամեռիկ Նիկոլա Ռոսսի-Լամենիի ու Վիրջինյա Զինիի մոտ, այնուհետև երկար տարիներ՝ Կլաուդիա Պինցա Բոցցոլայի մոտ Պիցբուրգում։ Մասնագիտական կարիերան սկսել է Ջոակինո Ռոսսինիի կատակերգական հերոսուհիների հմայիչ մարմնավորումներով (Ռոսինան «Սևիլյան սափրիչ» օպերայից, Իզաբելլան «Իտալուհին Ալժիրում» օպերայից, Անգելինան «Մոխրոտը» օպերայից)։ Այս դերերգերը կատարել է ավելի քան երկու հարյուր անգամ ԱՄՆ-ի գլխավոր օպերային թատրոններում (այդ թվում՝ Մետրոպոլիտեն օպերան, Սան Ֆրանցիսկոյի, Դալլասի, Սիեթլի, Սան Դիեգոյի, Պիցբուրգի և Մինեսոտայի օպերաները), ինչպես նաև Փարիզի, Վիեննայի, Բեռլինի, Ամստերդամի, Դրեզդենի, Մյունխենի, Մոնրեալի, Թել Ավիվի, Վերոնայի, Սանտիագոյի ու Պերթի օպերային թատրոններում։

Պաշտոնական դեբյուտը տեղի է ունեցել 1994 թվականի հոկտեմբերին Ֆլորենցիայում «Իտալուհին Ալժիրում» օպերայից Իզաբելլայի դերերգով։

Բարոկկո ոճի առաջին դերերգը Հենդելի Արմինիոն էր․ շարունակել է ընդլայնել երգացանկը, որն այժմ ընդգրկում է 28 դերերգ, որոնցից 20-ը տաբատային դերեր են (կին, սովորաբար մեցցո-սոպրանո, որը կատարում է տղամարդու դեր) և սկզբնապես նախատեսված են եղել կաստրատ ձայնի համար։

Գլխավոր դերերգեր
Նախնական կարիերայի գլխավոր դերերգերի թվում էին՝ Բրյուսելում և Փարիզում ներկայացված Հասսեի «Մարկ Անտոնիո և Կլեոպատրա» օպերան, Փարիզում Պալերմոյում և Լիոնում ներկայացված Ալեսանդրո Սկարլատիի վերջերս վերբացահայտված «Սուրբ երրորդություն» օրատորիան, Լոս Անջելեսի օպերային թատրոնում ներկայացված Գլյուկի «Օրփեոս և Էվրիդիկե» օպերան, Նյու Յորքի Քարնեգի հոլում տեղի ունեցած մենահամերգը, Բեռլինի պետական օպերայում, Վիեննայի պետական օպերայում և Մետրոպոլիտեն օպերայում ներկայացված Ռոսինաները, Փարիզում և Հոնկ Կոնգում ներկայացված Մենդելսոնի «Ամառային գիշերվա երազը»,   Մինեսոտայի օպերային թատրոնում ներկայացված «Լուկրեցիա Բորջիա», «Կապուլետներ և Մոնտեկիներ» և «Շամիրամ» օպերաները, Ուրբեյնը «Հուգենոտներ» օպերայից, Սելիմոն Հասսեի «Սոլիմանո» օպերայից, Նյու Յորքի քաղաքային օպերային թատրոնում ներկայացված Յունոնան Հենդելի «Սեմելե» օպերայից, ինչպես նաև յոթ մասնակցություն Կարամուրյան փառատոնին։

Ձայնագրություններ

Աթենաիդ (Թեոդոսիո) – Վիվալդի
 Մոդո Անտիկուի և դիրիժոր Ֆեդերիկո Սարդելլիի հետ
 NAÏVE OP30438 3 CD
 Թողարկվել է ԱՄՆ-ում 2007 թ․ օգոստոսի 22-ին

Հենդել և Հասսե արիաներ և կանտատաներ (սոլո)
Լե վիոլինս դյու Ռոյի ու դիրիժոր Բեռնար Լաբադիեի հետ
 VIRGIN CLASSICS (1 CD) 7243 5 45737 2 9
 Թողարկվել է ԱՄՆ-ում 2006 թվականի սեպտեմբերին

Բայազետ (Իռեն) – Վիվալդի
 Առաջադրվել է Գրեմմիի
 Եվրոպա Գալանտի ու դիրիժոր Ֆաբիո Բիոնդիի հետ
 VIRGIN VERITAS 45676-2
 Թողարկվել է ԱՄՆ-ում 2005 թվականի մայիսին

Սուրբ երրորդություն (Աստվածաբանություն) – Սկարլատտի
 Եվրոպա Գալանտի ու դիրիժոր Ֆաբիո Բիոնդիի հետ
 VIRGIN VERITAS 5456662 (1 CD)
 Թողարկվել է 2004 թվականի մայիսին

Բելկանտո արիաներ (սոլո) – Դոնիցետտի/Ռոսսինի
 Փարիզի նվագախմբային համույթի ու դիրիժոր Ջոն Նելսոնի հետ
 VIRGIN CLASSICS 7243 5 45615 2 8
 Թողարկվել է 2003 թվականի սեպտեմբերին

Ռինալդո (գլխավոր դեր) – Հենդել
 Դիրիժոր Ռենե Ջեյքոբս
 HARMONIA MUNDI HMC 901796.98
 Թողարկվել է 2003 թվականի մայիսին

Արիաներ Ֆարինելլիի համար (սոլո) – տարբեր երաժիշտներ
 Առաջադրվել է Գրեմմիի
 Վաղ երաժշտության ակադեմիայի ու դիրիժոր Ռենե Ջեյքոբսի հետ
 HARMONIA MUNDI HMC 901778
 Թողարկվել է 2002 թվականին

[Արմինիո (գլխավոր դեր) – Հենդել
  Il Complesso Barocco և դիրիժոր Ալեն Կուրտիսի հետ
 VIRGIN Veritas 5 45461 2
 Թողարկվել է 2001թվականի օգոստոսին

 Արիաների ու երգերի երեկո (սոլո) – տարբեր երաժիշտներ
 EPCASO 93515 04012
 Թողարկվել է 1999 թվականի հունիսին

Անձնական կյանք
Բելգիացի ֆուտբոլիստ Ռեժիս Ժենոյի հեռավոր ազգականուհին է։ Եվրոպական բարոկկո երաժշտությամբ հետաքրքրվածության շնորհիվ բնակություն է հաստատել Վենետիկում։ 2004 թվականին նկարահանված «A Voice Out of the Cold» վավերագրական ֆիլմի հերոսուհին է։

Ծանոթագրություններ

Արտաքին հղումներ 
 Official website 
 Fanfare Webzine The Original Vivica Genaux site
 Extensive interview with Vivica Genaux on Opera Lively 

20-րդ դարի ամերիկացի երգչուհիներ
ԱՄՆ-ի օպերային երգիչ-երգչուհիներ
Ամերիկացի մեցցո-սոպրանոներ
Ամերիկացի դասական երաժիշտներ
20-րդ դարի օպերային երգչուհիներ